શ્રી જસવંતની ઉપરોક્ત કમેન્ટ વાંચીને મને આ શબ્દો લખવાની પ્રેરણા મળી છે. હું ૫૭ વર્ષનો છું. હું કોલમનો નિયમિત વાચક છું અને મેગેઝિનનું લવાજમ શરૂ કર્યું ત્યાં સુધી દરેક લેખો સાચવી રાખતો હતો. મેં દોઢ મહિનો અગાશીએ જઈને ઇન્ટરનેશનલ સ્પેસ સ્ટેશન જોવાનો રોમાંચ માણ્યો છે. ‘કુમાર’ જેવાં સામયિકે જે કર્યું તે નવી પેઢીના ઘડતરનું કામ ‘સફારી’ (જેનો હું ‘સ્કોપ’ના સમયથી નિયમિત વાચક અને સંગ્રાહક છું) અને ‘સાયબરસફર’ જેવાં સામયિકે ઉપાડી લીધું છે. કમ્પ્યુટરના જ્ઞાનની વાત છે ત્યાં સુધી મારા માટે ‘સાયબરસફર’ એક મિત્ર સમાન છે, જે કાયમ મારા ઓશિકાની નજીક રહે છે. મારી એક વિનંતી છે કે આજીવન લવાજમ શરૂ કરો, રકમ ગમે તે હોય. એ રીતે લવાજમ રીન્યુ કરવાનો અમારો સમય અને ઉર્જા બચશે.